La Jornada innova.doc se celebra anualment amb la voluntat de contribuir a la difusió del coneixement sobre gestió documental que s'estableix a la llei.
Innova.doc persegueix els següents objectius específics:
La Jornada va adreçada als perfils tècnics i de gestió que desenvolupin funcions d'administració de sistemes de gestió documental i d'arxiu, en matèria d'organització administrativa i TIC de les diverses Administracions públiques i del sector privat.
Retransmissió en directe d'Innova.doc_2018
Les nostres administracions es troben en ple procés de transformació digital.
Aquesta transformació, pel que fa a la gestió de documents, ha tingut com a factor impulsor l'obligació establerta per la Llei 39/2015 de tramitar els procediments administratius íntegrament per mitjans electrònics i a l'arxiu electrònic dels expedients un cop finalitzat el procediment.
La digitalització dels procediments administratius està generant canvis a nivells organitzatius, tecnològics, metodològics etc. que estan obrint nous espais de col·laboració interinstitucional.
Així mateix, en el si de cada institució s'estan produint fòrmules de cooperació innovadores on cadascuna de les unitats aporta coneixement i expertesa (tecnologia, gestió documental, transparència, seguretat de la informació, protecció de dades, etc.) amb la finalitat d'aconseguir la completa digitalització dels procediments i per tant de la mateixa Administració.
En aquesta edició d'Innova.doc us oferim un conjunt d'experiències i iniciatives que, sense ser un recull exhaustiu del que està succeint a Catalunya, creiem que són una bona mostra de l'actual escenari de col·laboració en el context de l'e-administració.
Addicionalment, la conferència marc tractarà sobre la política de gestió documental del Govern de Portugal que ens pot servir com a una referència internacional de com un govern està incorporant la gestió de documents en un marc més ampli de polítiques públiques d'administració electrònica.
Consellera de Cultura de la Generalitat de Catalunya
Conseller de Polítiques Digitals i Administració Publica
Polítiques i pràctiques de gestió de documents electrònics per a la transformació digital de l'Administració a Portugal
La comunicació presenta alguns elements per comprendre com el nou context de la gestió de la informació pública d'arxius, com ara les polítiques, els programes i les mesures de transformació digital en l'Administració Pública (PA) portuguesa i una política científica oberta, influeixen a nivell dels repositoris de preservació digital.
Més informació sobre la ponència
Coordinadora de Titulació Arxivística i Gestió de Documents.
Escola Superior d'Arxivística i Gestió de Documents (ESAGED)
La normalització de l'entorn en gestió documental: novetats post ISO 30300
Tècnic gestió documental i arxiu
La implantació de ISO 30301 en un Sistema de gestió integrat (SGI).
Experiència pràctica a l'Ajuntament de Sant Cugat
Aplicació dels requeriments normatius de la ISO 30301:2011 en un sistema de gestió integrat (SGI) basat en les normatives ISO 9001:2008 (i posterior v.2015), ISO 14001:2004, EMAS 1221/2009 i OHSAS 18001:2007.
Es parteix del treball previ dels darrers 7 anys de l'arxiu municipal com a part integrant del Servei de Qualitat, dins del sistema de Qualitat (ISO 9001:2008 i ISO 9001:2015) implantat a l'Ajuntament de Sant Cugat, per seguir amb una presentació de l'estudi del sistema existent i l'adequació de les polítiques de gestió documental (SGD) en relació al SGI.
Finalment, es presenta l'anàlisi, requisit a requisit, del SGD dins de l'estructura integrada i les conclusions de l'adaptació del propi SGI al nou marc documental
Professora i investigadora en els Estudis de Ciències de la Informació i la Comunicació.
Back Office de la transparència: impossible sense gestió documental
La implantació de la llei de transparència requereix tenir definits processos de gestió documental.
Presentem els resultats de la recerca finançada per l'EAPC sobre l'estat de la implantació a les administracions públiques catalanes (Generalitat i Ajuntaments).
Cap de Desenvolupament de Projectes Informàtics
Cap de la Unitat de Gestió Documental, Arxiu i Registre
Les plataformes tecnològiques del quadre de classificació i del gestor documental DOCUdG_e_f: Exemples i realitat de projectes col·laboratius i compartits de les universitats públiques de Catalunya en matèria de gestió documental i arxius
Es reporten dues experiències de col·laboració entre universitats catalanes que, mitjançant mecanismes i models distints, els han permès dotar-se i implantar eines (quadre de classificació de la documentació administrativa) i plataformes tecnològiques (gestor documental DOCUdG_e_f, gestió de dipòsits d'arxiu físics i tramitador de processos de gestió de la documentació) per fer efectiva la gestió integral de documents i arxius, amb qualsevol suport documental, en el context de consolidació de la e-administració.
Director de l'Arxiu Comarcal de l'Alt Camp
Ajuntament de Sant Feliu de Llobregat
QdCAC: Aplica'l o no, però no dubtis (Grup de Treball del model de Quadre de Classificació de la documentació municipal i dels consells comarcals)
El model de QdC per ajuntaments (consensuat per Departament de Cultura, diputacions, món local i CAOC) fou presentat el setembre de 2016 com una eina per facilitar les bones pràctiques i encarar el repte de l'administració electrònica i les polítiques de Govern Obert.
El desenvolupament de noves funcionalitats pretén convertir-lo en un facilitador de recursos.
El pas a QdCAC ha suposat adaptar la mateixa estructura i codificació pels consells comarcals, la qual cosa ha implicat debatre sobre l'exercici de competències delegades o el concepte de fons i començar a aplicar la interoperabilitat entre administracions de diferents nivells.
Alhora, s'ha fet una edició castellana del Model QdCAC i, a nivell de QdC, s'ha vinculat als models d'indicadors de transparència més comuns.
A nivell de catàleg, s'estan associant a les entrades definicions i normativa, s'ha fet l'equivalència amb el vocabulari del SIA (impulsat per l'Estat i de caire obligatori) i s'està elaborant una proposta sobre accés (a nivell de tipus de dades) per a les entrades no avaluades per la CNAATD.
La idea és fer el QdCAC prou atractiu perquè el col·lectiu arxiver l'adopti i s'impliqui en la seva millora i actualització constant.
Interoperabilitat a l'administració local mitjançant el Sistema d'Informació Administrativa (SIA).
Grup de Treball de la FEMP per a la creació d'un vocabulari de funcions comunes de l'Administració Local
El Sistema d'Informació Administrativa (SIA) és una eina de l'Administració General de l'Estat que té com a funció bàsica actuar com a catàleg d'informació sobre la tramitació administrativa de les diferents administracions públiques, i garantir d'aquesta forma la interoperabilitat semàntica entre totes les administracions.
El seu ús és obligatori per accedir a sistemes horitzontals com ara Archive, Notifica, Apodera o la Plataforma de Intermediación de Datos, o per a sincronitzar els tràmits i serveis amb el Punto de Acceso General.
Actualment hi ha carregats a SIA més d'un milió de procediments administratius procedents de les administracions locals que requereixen d'una urgent proposta de control i normalització.
Tècnica de l'Arxiu Històric Municipal
El Pla director del document electrònic com a punt de partida de la transformació digital
El camí cap a una nova administració que vàrem iniciar a l'Ajuntament de Mollet del Vallès fa uns anys podria haver estat una cursa d'obstacles o una gimcana plena de sorpreses.
El Pla director del document electrònic ens està guiant per fer una ruta tranquil·la i coherent, on anem superant els obstacles i manegant les sorpreses amb direcció assistida.
Cap del Servei de Gestió Documental.
Responsable d'Arxiu i Gestió Documental.
eArxiu: la gestió documental integral
Presentació del projecte eArxiu que proporciona una solució global per a la implantació de l'Arxiu electrònic de l'Ajuntament de Barcelona basat en el Model de gestió de documents i expedients electrònics.
L'Arxiu electrònic s'està construint amb una visió integradora de la informació, unificant en una única plataforma de gestió documental, la gestió d'expedients electrònics i els expedients generats en suport paper custodiats a l'Arxiu municipal.
Departament de Polítiques Digitals i Administració pública
Cap de la Secció d'Innovació Tecnològica i Gestió Documental.
Gestió documental a l'Administració de la Generalitat de Catalunya
Visió general de l'estat de desenvolupament actual del projecte corporatiu ARESTA, des dels seus vessants funcional, tecnològic i organitzatiu, en el context del Protocol de gestió de documents electrònics i arxiu i els seus instruments tècnics.
També es farà esment d'integracions de sistemes d'informació transversals i verticals amb ARESTA i d'alguns indicadors d'ús.
Departament de Cultura de la Generalitat de Catalunya
Lloc: Auditori de Caixafòrum Barcelona.
Inscripcions: Envieu un correu electrònic a la bústia [EMAIL] indicant les dades següents:
Rebreu un correu confirmant la vostra inscripció.
Les inscripcions seran per estricte ordre de sol·licitud fins a un aforament de 300 persones.
La data límit per admetre les inscripcions serà el dijous 25 d'octubre de 2018.